 O B E C K L U B I N A

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**OBCE KLUBINA**

**č. 4/2020**

**o výške príspevku na čiastočnú úhradu výdavkov v školách a školských zariadeniach**

**zriadených Obcou Klubina**

**a o zápise detí na plnenie povinnej školskej dochádzky do základnej školy**

**v zriaďovateľskej pôsobnosti Obce Klubina**

***Návrh VZN: - vyvesený na úradnej tabuli obce dňa : 05.08.2020***

***- zverejnený na internetovej adrese obce dňa : 05.08.2020***

***Lehota na predloženie pripomienok k návrhu VZN do(včítane): 21.08.2020***

***Doručené pripomienky (počet) : 0***

***Vyhodnotenie pripomienok k návrhu VZN uskutočnené dňa: 24.08.2020***

***Vyhodnotenie pripomienok k návrhu VZN doručené poslancom dňa: 26.08.2020***

***VZN schválené uznesením Obecného zastupiteľstva Obce Klubina dňa: 26.08.2020***

***pod č. :.... bod ..***

***VZN vyvesené na úradnej tabuli obce dňa : 26.08.2020***

***VZN zvesené z úradnej tabule obce dňa : 11.09.2020***

***VZN nadobúda účinnosť dňom 11.09.2020***

**úradná pečiatka**

**s erbom obce**

**Mgr.Božena Poliačková**

**starostka obce**



OBEC KLUBINA

**V Z N č. 4/2020**

**Obce Klubina**

**o výške príspevku na čiastočnú úhradu výdavkov v školách a školských zariadeniach**

**zriadených Obcou Klubina**

**a o zápise detí na plnenie povinnej školskej dochádzky do základnej školy**

**v zriaďovateľskej pôsobnosti Obce Klubina**

Obec Klubina v zmysle § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov, zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, v zmysle § 5 a § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade so zákonom č. 601/2003 Z. z. o životnom minime a o zmene a doplnení niektorých zákonov v znení neskorších predpisov vydáva pre Obec Klubina toto

**Všeobecne záväzne nariadenie**

**(ďalej len „VZN“)**

**ČLÁNOK 1**

**Úvodné ustanovenia**

1. Toto VZN určuje:

**a) výšku príspevku za pobyt dieťaťa v materskej škole,**

**b) výšku príspevku v školskej jedálni.**

**c.) výšku príspevku za pobyt žiaka v školskom klube detí zriadenom obcou,**

2. Toto VZN určuje miesto a čas zápisu dieťaťa na plnenie povinnej školskej dochádzky v základnej škole.

3. Obec Klubina je zriaďovateľom:

***Základnej školy s materskou školou, č. 157, 023 04 Klubina,*** ktorej súčasťou sú nasledovné školy a školské zariadenia:

*1) Školy*

Základná škola

Materská škola

*2) Účelové zariadenie:*

Školská jedáleň v základnej škole s materskou školou

Školský klub detí

**ČLÁNOK 2**

**výška príspevku za pobyt dieťaťa v materskej škole**

**§1**

**Výška príspevku**

Za pobyt dieťaťa v materskej škole, ktorá je súčasťou základnej školy, prispieva zákonný zástupca na čiastočnú úhradu výdavkov materskej školy v súlade s § 28 ods. 3,5,6,7 zákona č.245/2008 Z. z. nasledovne:

1. za celodenný pobyt sumou vo výške **12,00 €/mesačne** za každé jedno nezaopatrené dieťa

2. za poldenný pobyt sumou vo výške **12,00 €/mesačne** za každé jedno nezaopatrené dieťa.

***§ 2***

***Úhrada príspevku***

Tento príspevok je zákonný zástupca povinný zaplatiť vopred do 10. dňa v kalendárnom mesiaci.

***§ 3***

***Oslobodenie od platby príspevku***

1. Príspevok za dieťa umiestnené v materskej škole sa neuhrádza:

*a) ktoré má jeden rok pred plnením povinnej školskej dochádzky,*

*b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,*

*c) ktoré je umiestnené v zariadení na základe rozhodnutia súdu*

2. Príspevok v materskej škole na základe rozhodnutia zriaďovateľa sa neuhrádza za dieťa:

*a) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom*

*b) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.*

**ČLÁNOK 3**

***Výška príspevku v školskej jedálni***

***§ 1***

***Výška príspevku***

***Výška príspevku na čiastočnú úhradu nákladov, výška príspevku na režijné náklady a***

***podmienky úhrady v školskej jedálni***

Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca prispieva na úhradu režijných nákladov, ak tak určí zriaďovateľ.

**I. Výška príspevku zákonného zástupcu na čiastočnú úhradu nákladov** v súlade s Finančnými pásmami nákladov na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín, ktoré vydalo Ministerstvo školstva vedy, výskumu a športu Slovenskej republiky s účinnosťou **od 11.9.2020** sa určuje takto:

1. na dieťa v materskej škole

a) s celodenným pobytom (desiata: 0,38 €, obed: 0,90 €, olovrant: 0,26 €): **1,54 € na deň**

b) s poldenným pobytom: **1,28 € na deň**

2. na dieťa v materskej škole - predškoláci (deti, ktoré sú 1 rok pred plnením povinnej školskej dochádzky a navštevujú materskú školu)

a) s celodenným pobytom (desiata: 0,38 €, obed: 0,90 €, olovrant: 0,26 €): **1,54 € na deň**

*z toho dotácia MPSVaR SR 1,20 € / obed*

*doplatok zákonného zástupcu žiaka 0,34 € / obed*

b) s poldenným pobytom: **1,28 € na deň**

*z toho dotácia MPSVaR SR 1,20 € / obed*

*doplatok zákonného zástupcu žiaka 0,08 € / obed*

3. na žiaka I. stupňa základnej školy: **1,21 € / obed**

*z toho dotácia MPSVaR SR 1,20 € / obed*

*doplatok zákonného zástupcu žiaka I. stupňa 0,01 € / obed*

5. Starosta obce Klubina, môže svojim rozhodnutím upraviť výšku príspevku zákonného zástupcu dieťaťa v materskej škole a zákonného zástupcu žiaka základnej školy na čiastočnú úhradu nákladov v Článku 5 §1 ods. I bod 2,3,4 na základe výšky dotácie poskytnutej z Ministerstva práce, sociálnych vecí a rodiny Slovenskej republiky (MPSVaR SR).

**II. Výška príspevku zákonného zástupcu na režijné náklady**

a) na 3 – 5 ročné dieťa v materskej škole **3,00 € / na mesiac**

b) na 5-ročné dieťa v materskej škole, ktoré má jeden rok pred plnením povinnej školskej dochádzky, uhrádza režijné náklady bez ohľadu na počet odobratých jedál v príslušnom mesiaci vo výške: **4,00 € / na mesiac**

c) na žiaka I. stupňa základnej školy uhrádza režijné náklady bez ohľadu na počet odobratých jedál v príslušnom mesiaci vo výške **4,00 € / na mesiac**

**III. Dospelý stravník - zamestnanec školy, ostatní**

Finančný limit na nákup potravín: 1,41 €

Režijné náklady: 2,09 €

**Cena stravného lístka: 3,50 € / obed**

Hodnota stravného lístka pre dospelých stravníkov zamestnaných v školách a školských zariadenia je **3,30 €,** z čoho 55% - t. j. **1,925 €** hradí zamestnávateľ a 45% - t. j. **1,575 €,** hradí dospelý stravník.

***§ 2***

***Úhrada príspevku***

Zákonný zástupca dieťaťa a dospelý stravník je povinný uhradiť príspevok za stravné, doplatok a režijné náklady mesačne vopred, najneskôr do 10 dňa v kalendárnom mesiaci. Ak platba

za stravné nebude uhradená do daného termínu, vedúca školskej jedálne nie je povinná poskytnúť stravu deťom, žiakom alebo dospelým stravníkom.

***§3***

***Oslobodenie od príspevku na čiastočnú úhradu nákladov***

***v školskej jedálni***

Obec Klubina, zriaďovateľ školskej jedálne, môže rozhodnúť o znížení alebo odpustení príspevku na čiastočnú úhradu nákladov, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi (podľa zákona č. 417/2013 Z. z.). To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti MPSVR SR a o deti a žiakov, ktoré majú obedy zadarmo. Žiadosť o zníženia alebo odpustenie mesačného príspevku spolu s dokladmi predkladá zákonný zástupca prostredníctvom školy, ktorej je školská jedáleň súčasťou, zriaďovateľovi.

**ČLÁNOK 4**

***Výška a spôsob úhrady príspevku zákonného zástupcu na čiastočnú úhradu nákladov za pobyt žiaka v školskom klube detí***

**§1**

1. Za pobyt žiaka v Školskom klube detí prispieva zákonný zástupca žiaka na čiastočnú úhradu nákladov Školského klubu detí mesačne sumou vo výške 20,00 Eur, ktorý sa nekráti za vymeškané dni v mesiaci a platí sa počas trvania školského roka.

2. V prípade, ak zákonný zástupca umiestni v Školskom klube detí dvoch a viac žiakov, príspevok podľa ustanovenia § 1 odsek 1. platí v rovnakej výške za každého žiaka umiestneného v ŠKD.

3. Príspevok na čiastočnú úhradu výdavkov za pobyt žiaka v školskom klube detí uhradí zákonný zástupca najneskôr do 10. dňa kalendárneho mesiaca za aktuálny mesiac bankovým prevodom na účet Základnej školy s materskou školou Klubina číslo IBAN: SK4356000000007746507002

4. Zákonný zástupca žiaka je povinný uhradiť príspevok do 10 dňa príslušného kalendárneho mesiaca. Pri neuhradení poplatku zákonným zástupcom v zmysle právnych predpisov bude žiak zo školského klubu detí vylúčený na základe rozhodnutia riaditeľa.

**ČLÁNOK 5**

***Zápis dieťaťa na plnenie povinnej školskej dochádzky***

***§ 1***

***Miesto zápisu***

Zápis dieťaťa na plnenie povinnej školskej dochádzky sa uskutočňuje v budove Základnej školy s materskou školou, č. 157, 023 04 Klubina

**§ 2**

**Čas zápisu**

Zápis sa koná od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku. O prijatí dieťaťa za základné vzdelávanie rozhodne riaditeľ školy do 15. júna, ktorý predchádza školskému roku, v ktorom sa má základné vzdelávanie začať. Čas zápisu sa určuje od 12.00 hod. do 16.00 hod.

**ČLÁNOK 6**

**Spoločné a záverečné ustanovenia**

1. Všeobecne záväzné nariadenie obce Klubina č. 01/2019 o výške príspevkov na čiastočnú úhradu výdavkov v školách a školských zariadeniach zriadených obcou Klubina o zápise detí na plnenie povinnej školskej dochádzky do základnej školy zriadenej obcou Klubina schválilo Obecné zastupiteľstvo v Klubine na svojom zasadnutí dňa 19.06.2019 uznesením č. 12/ 2019.

2. Toto VZN zároveň ruší platnosť Všeobecne záväzného nariadenia Obce Klubina č. 01/2019 a všetkých jeho doplnkov a novelizácií, schváleného obecným zastupiteľstvom dňa 19.06.2019 a to uznesením č. 12/ 2019

3. Toto VZN č. 4/2020 o výške príspevkov na čiastočnú úhradu výdavkov v školách a školských zariadeniach zriadených obcou Klubina a o zápise detí na plnenie povinnej školskej dochádzky do základnej školy zriadenej obcou Klubina, bolo vyvesené na pripomienkovanie dňa 05.08.2020

4. Toto VZN č. 4/2020 o výške príspevkov na čiastočnú úhradu výdavkov v školách a školských zariadeniach zriadených obcou Klubina a o zápise detí na plnenie povinnej školskej dochádzky do základnej školy zriadenej obcou Klubina, bolo zvesene z pripomienkovania dňa 21.08.2020

5. Toto schválené VZN č. 4/2020 o výške príspevkov na čiastočnú úhradu výdavkov v školách a školských zariadeniach zriadených obcou Klubina a o zápise detí na plnenie povinnej školskej dochádzky do základnej školy zriadenej obcou Klubina, bolo vyvesené na úradnej tabuli dňa 26.08.2020.

6. Toto schválené VZN č. 4/2020 o výške príspevkov na čiastočnú úhradu výdavkov v školách a školských zariadeniach zriadených obcou Klubina a o zápise detí na plnenie povinnej školskej dochádzky do základnej školy zriadenej obcou Klubina nadobúda platnosť a účinnosť dňom 11.09.2020.

7. Nadobudnutím účinnosti VZN č. 4/2020 o výške príspevkov na čiastočnú úhradu výdavkov v školách a školských zariadeniach zriadených obcou Klubina a o zápise detí na plnenie povinnej školskej dochádzky do základnej školy zriadenej obcou Klubina sa ruší

VZN č. **01/2019**  zo dňa 19.06.2019

Klubina, dňa 26.08.2020

**Mgr. Božena Poliačková**

starostka obce